
Cikó Község Polgármesterétől



JEGYZŐKÖNYV

CIKÓ KÖZSÉG ÖNKORMÁNYZATA

KÉPVISELŐ-TESTÜLETÉNEK

2018.JANUÁR 23-ÁN TARTOTT

**Nyílt**

RENDKÍVÜLI ÜLÉSÉRŐL

**CIKÓ KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

Szám: C/518-1/2018

J E G Y Z Ő K Ö N Y V

**Készült**: Cikó Község Önkormányzat Képviselő-testülete ***rendkívüli nyílt üléséről.***

**Helye:** Cikói Községháza tanácskozó terme (Cikó, Iskola tér 1.)

**Ideje:** 2018. január 23. 17,00 óra

Jelen vannak: Haures Csaba polgármester

Bekfi István Márton

Beréti Anikó

László Józsefné

Bíró Bernát képviselők (5 fő )

**Tanácskozási joggal megjelent:** Bakó Józsefné jegyző

**Jegyzőkönyvvezető:** Schraub Máriaigazgatási előadó

Meghívottak:

Haures Csaba polgármester köszöntötte a megjelenteket, majd a jelenléti ív alapján megállapította, hogy a Képviselő-testület határozatképes.

Haures Csaba polgármester javaslatot tett arra, hogy a meghívóban szereplő napirendi pontok kerüljenek megtárgyalásra.

Cikó Község Önkormányzatának Képviselő-testülete a javaslat alapján – egyhangúlag, 5 igen szavazattal – az alábbi napirendi pontokat fogadta el:

**Napirendi pontok:**

**1.)Bonyhád II. háziorvosi körzet működési engedélye**

Előterjesztő: Haures Csaba polgármester

(írásbeli előterjesztés **)**

**2.)Egyebek**

**3.) Kérdések, interpellációk**

**Napirendi pontok tárgyalása**:

1. **Bonyhád II. háziorvosi körzet működési engedélye**

Előterjesztő: Haures Csaba polgármester

(írásbeli előterjesztés **)**

Haures Csaba polgármester elmondta, hogy az írásbeli előterjesztést nem kívánja kiegészíteni.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozat elfogadásáról.

Szavazás után Cikó Község Önkormányzat képviselő testülete egyhangúlag, 5 igen szavazattal a következő határozatokat hozta:

**1/2018. (I.23. ) Képviselő-testületi határozat**

**háziorvosi feladat-ellátási szerződés megszüntetéséről**

Cikó Község Önkormányzat Képviselő-testülete a Rumbus Egészségügyi és Szolgáltató Bt. Bonyhád II. háziorvosi körzet háziorvosi feladatinak ellátására kötött feladat-ellátási szerződését 2018. február 28. napjával megszünteti.

Határidő: 2018. február 28.

Felelős: Haures Csaba polgármester

Határozattal értesítendő: Bonyhád Város Önkormányzata

**2/2018. (I.23. ) Képviselő-testületi határozat**

**háziorvosi feladat-ellátási szerződés megkötéséről**

Cikó Község Képviselő-testülete felhatalmazza a polgármestert, hogy a Bonyhád II. háziorvosi körzet háziorvosi feladatainak helyettesítéssel történő ellátására a Molnár Gyógyító és Szolgáltató Bt.-vel megbízási szerződést kössön.

Határidő: 2018. február 28.

Felelős: Haures Csaba polgármester

Határozattal értesítendő: Bonyhád Város Önkormányzata

**2.) Egyebek**

**3.) Kérdések, interpellációk**

A nyílt testületi ülésen egyéb kérdés, hozzászólás nem volt, a polgármester megköszönte az azon való részvételt és az ülést 19,50 órakor bezárta.

Kmft.

**Haures Csaba Bakó Józsefné**

polgármester jegyző